ระเบียบกรุงเทพมหานครระเบียบกรุงเทพมหานครว่าด้วยการตรวจสอบประเมินผลและพัฒนาภาคราชการของกรุงเทพมหานครพ.ศ.๒๕๔๘ โดยที่เป็นการสมควรปรับปรุงกลไกการควบคุมภายในของกรุงเทพมหานครให้มีการบูรณาการและเสริมสร้างความเข้มแข็งของการกำกับดูแลและควบคุมตนเองที่ดีของกรุงเทพมหานครอันจะนำไปสู่การบรรลุผลตามเจตนารมณ์ตามหลักการบริหารกิจการบ้านเมืองที่ดี รวมทั้งเพื่อเสริมสร้างความน่าเชื่อถือและความมั่นใจแก่สาธารณชนต่อการดำเนินการตามนโยบาย ยุทธศาสตร์ และผลงานของกรุงเทพมหานครว่าได้มีการตรวจสอบและกำกับดูแลอย่างรอบคอบถึงประสิทธิผลความคุ้มค่าประสิทธิภาพ คุณภาพของการบริหารงาน ตลอดจนการยกระดับขีดสมรรถนะ การเรียนรู้และศักยภาพของการพัฒนาอย่างยั่งยืน รวมถึงมีความยุติธรรม โปร่งใส และความรับผิดชอบต่อประเทศชาติและประชาชนอาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานครพ.ศ.๒๕๒๘ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยการตรวจสอบ ประเมินผล และพัฒนาภาคราชการของกรุงเทพมหานคร พ.ศ. ๒๕๔๘ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้การตรวจสอบ ประเมินผลและพัฒนา หมายความว่าการตรวจสอบ ประเมินผลการบริหารและผลการดำเนินงาน การตรวจสอบบัญชีและการเงิน ความถูกต้องตามกฎระเบียบรวมถึงการประเมินความเสี่ยง การประเมินความเพียงพอและเชื่อถือได้ของการกำกับดูแลและควบคุมตนเองที่ดีตลอดจนการให้คำปรึกษาในการสร้างคุณค่าหน่วยงาน หมายความว่าหน่วยงานตามกฎหมายว่าด้วยระเบียบบริหารราชการกรุงเทพมหานครและส่วนราชการตามประกาศกรุงเทพมหานครว่าด้วยการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานครที่ไม่ต่ำกว่าระดับกองและให้หมายความรวมถึงการพาณิชย์ของกรุงเทพมหานครและหน่วยงานอื่นที่กรุงเทพมหานครเข้าไปบริหารจัดการหรือถือสัดส่วนหุ้น หรือเงินลงทุนเกินกึ่งหนึ่งคณะกรรมการ หมายความว่าคณะกรรมการตรวจสอบ ประเมินผลและพัฒนาภาคราชการของกรุงเทพมหานครกรรมการ หมายความว่า กรรมการตรวจสอบประเมินผลและพัฒนาภาคราชการของกรุงเทพมหานครข้อ ๔ การตรวจสอบ ประเมินผลและพัฒนาภาคราชการของกรุงเทพมหานครจะต้องเป็นไปเพื่อก่อให้เกิดความมั่นใจแก่สาธารณะได้ถึงประสิทธิผล ความคุ้มค่า ประสิทธิภาพและคุณภาพของการบริหารงาน ตลอดจนการปรับปรุงขีดสมรรถนะและศักยภาพ การเสริมสร้างการเรียนรู้และการพัฒนาอย่างยั่งยืน โดยการจัดวางระบบการควบคุมภายในของกรุงเทพมหานครที่เพียงพอเหมาะสม และมีกลไกกำกับดูแลที่น่าเชื่อถือข้อ ๕ ให้มีคณะกรรมการตรวจสอบ ประเมินผลและพัฒนาภาคราชการของกรุงเทพมหานครเรียกโดยย่อว่าค.ต.พ. กทม. ประกอบด้วย(๑) ผู้ว่าราชการกรุงเทพมหานคร ประธานกรรมการ(๒) รองผู้ว่าราชการกรุงเทพมหานคร ที่ผู้ว่าราชการกรุงเทพมหานครมอบหมาย กรรมการ(๓) ปลัดกรุงเทพมหานคร กรรมการ(๔) รองปลัดกรุงเทพมหานคร ที่ปลัดกรุงเทพมหานครมอบหมาย กรรมการ(๕) หัวหน้าสำนักงานก.ก. กรรมการ(๖) ผู้อำนวยการสำนักยุทธศาสตร์และประเมินผล กรรมการ(๗) ผู้อำนวยการสำนักการคลัง กรรมการ(๘) ผู้อำนวยการสำนักงบประมาณกรุงเทพมหานคร กรรมการ(๙) กรรมการผู้ทรงคุณวุฒิซึ่งผู้ว่าราชการกรุงเทพมหานครแต่งตั้ง กรรมการไม่น้อยกว่าห้าคนแต่ไม่เกินเจ็ดคนให้ผู้อำนวยการกองพัฒนาระบบบริหารเป็นเลขานุการ และให้คณะกรรมการแต่งตั้งผู้ช่วยเลขานุการไม่เกินสองคนข้อ ๖ กรรมการผู้ทรงคุณวุฒิตามข้อ ๕ (๙) ต้องมีคุณสมบัติและไม่มีลักษณะต้องห้ามดังต่อไปนี้(๑) มีสัญชาติไทย(๒) มีอายุไม่ต่ำกว่าสามสิบห้าปีบริบูรณ์(๓) เป็นผู้มีความรู้และประสบการณ์เป็นที่ประจักษ์ทางด้านใดด้านหนึ่งหรือหลายด้านเกี่ยวกับการบัญชีการตรวจสอบการดำเนินการ กฎหมาย การเงิน เศรษฐศาสตร์ การบริหารเทคโนโลยีสารสนเทศวิศวกรรมศาสตร์หรือสถาปัตยกรรมศาสตร์(๔) ไม่เป็นบุคคลล้มละลาย คนไร้ความสามารถ หรือคนเสมือนไร้ความสามารถ(๕) ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๖) ไม่เป็นข้าราชการประจำ พนักงานหรือลูกจ้างที่ได้รับเงินเดือนหรือค่าจ้างหรือค่าตอบแทนจากส่วนราชการและรัฐวิสาหกิจ รวมทั้งบริษัทมหาชนที่รัฐบาลเป็นผู้ถือหุ้นรายใหญ่การพาณิชย์ของกรุงเทพมหานครและหน่วยงานอื่นที่กรุงเทพมหานครเข้าไปบริหารจัดการหรือถือสัดส่วนหุ้นหรือเงินลงทุนเกินกึ่งหนึ่ง(๗) ไม่เป็นข้าราชการการเมือง ผู้ดำรงตำแหน่งทางการเมืองสมาชิกสภาท้องถิ่นหรือผู้บริหารท้องถิ่น กรรมการหรือผู้ดำรงตำแหน่งที่รับผิดชอบในการบริหารพรรคการเมืองที่ปรึกษาพรรคการเมือง หรือเจ้าหน้าที่พรรคการเมืองข้อ ๗ กรรมการผู้ทรงคุณวุฒิมีวาระการดำรงตำแหน่งคราวละสองปีผู้ซึ่งพ้นจากตำแหน่งแล้วอาจได้รับการแต่งตั้งอีกได้ แต่ต้องไม่เกินสองวาระติดต่อกันในกรณีที่กรรมการผู้ทรงคุณวุฒิพ้นจากตำแหน่งตามวาระและยังไม่ได้แต่งตั้งกรรมการผู้ทรงคุณวุฒิใหม่ ให้กรรมการผู้ทรงคุณวุฒินั้นปฏิบัติหน้าที่ไปพลางก่อนจนกว่าจะมีการแต่งตั้งกรรมการผู้ทรงคุณวุฒิใหม่ข้อ ๘ นอกจากการพ้นจากตำแหน่งตามวาระ กรรมการผู้ทรงคุณวุฒิพ้นจากตำแหน่งเมื่อ(๑) ตาย(๒) ลาออก(๓) ขาดคุณสมบัติหรือมีลักษณะต้องห้ามตามข้อ ๖(๔) ผู้ว่าราชการกรุงเทพมหานครให้ออก เพราะบกพร่องต่อหน้าที่มีความประพฤติเสื่อมเสียหรือหย่อนความสามารถข้อ ๙ ในกรณีที่กรรมการผู้ทรงคุณวุฒิพ้นจากตำแหน่งก่อนครบวาระให้ผู้ว่าราชการกรุงเทพมหานครแต่งตั้งกรรมการผู้ทรงคุณวุฒิแทนภายในหกสิบวันนับแต่วันที่พ้นจากตำแหน่งเว้นแต่วาระของกรรมการผู้ทรงคุณวุฒิเหลืออยู่ไม่ถึงเก้าสิบวัน จะไม่แต่งตั้งกรรมการผู้ทรงคุณวุฒิแทนก็ได้ข้อ ๑๐ กรรมการผู้ทรงคุณวุฒิซึ่งได้รับแต่งตั้งแทนตำแหน่งที่ว่างหรือกรรมการผู้ทรงคุณวุฒิซึ่งได้รับแต่งตั้งเพิ่มขึ้นในระหว่างที่กรรมการผู้ทรงคุณวุฒิอื่นยังมีวาระอยู่ในตำแหน่งให้มีวาระการดำรงตำแหน่งเท่ากับเวลาที่เหลืออยู่ของกรรมการผู้ทรงคุณวุฒิที่ยังอยู่ในตำแหน่งข้อ ๑๑ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดเท่าที่มีอยู่จึงจะเป็นองค์ประชุมในการประชุมคณะกรรมการ ถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งทำหน้าที่ประธานในที่ประชุมการวินิจฉัยชี้ขาดให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้ามีคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดกรรมการผู้ทรงคุณวุฒิผู้ใดมีส่วนได้เสียในเรื่องที่พิจารณาห้ามมิให้เข้าร่วมประชุมและไม่มีสิทธิออกเสียงในเรื่องนั้นข้อ ๑๒ คณะกรรมการมีอำนาจหน้าที่ ดังต่อไปนี้(๑) วางนโยบายแนวทางการตรวจสอบ ประเมินผลและพัฒนาในภาคราชการของกรุงเทพมหานครรวมถึงกำหนดประเด็นหัวข้อการตรวจสอบประเมินผลและพัฒนา(๒) ให้ความเห็นชอบแนวทางการตรวจสอบ ประเมินผลและพัฒนาตาม (๑) ของคณะอนุกรรมการ ตาม (๘) และหน่วยงานกลางที่มีภารกิจด้านการตรวจสอบ ประเมินผลและพัฒนา(๓) ส่งเสริมผลักดัน สอบทาน และเสนอแนะมาตรการ เพื่อให้แต่ละหน่วยงานดำเนินการให้เป็นไปตามวัตถุประสงค์ของการตรวจสอบประเมินผลและพัฒนาภาคราชการของกรุงเทพมหานครตามข้อ ๔ และหลักการบริหารกิจการบ้านเมืองที่ดี(๔) เสนอแนะต่อผู้ว่าราชการกรุงเทพมหานครเกี่ยวกับแผนการตรวจราชการกรณีปกติประจำปีของผู้ตรวจราชการกรุงเทพมหานครและรายงานผลการตรวจติดตามการดำเนินงานของแต่ละแผนงานงานและโครงการที่ได้กำหนดไว้ในแผนการตรวจราชการ(๕) จัดทำรายงานผลการปฏิบัติงานตามหน้าที่ความรับผิดชอบรวมทั้งให้ข้อเสนอแนะเกี่ยวกับการตรวจสอบ ประเมินผลและพัฒนาต่อผู้ว่าราชการกรุงเทพมหานครอย่างน้อยปีละสองครั้ง(๖) ติดตามและประเมินผลการปฏิบัติตามข้อเสนอแนะของคณะกรรมการตลอดจนนโยบายของผู้ว่าราชการกรุงเทพมหานคร และรายงานให้ผู้ว่าราชการกรุงเทพมหานครทราบเป็นระยะ(๗) ประสานงานกับคณะกรรมการข้าราชการกรุงเทพมหานครในการประเมินผลการดำเนินงานตามคำรับรองการปฏิบัติราชการ(๘) แต่งตั้งคณะอนุกรรมการเพื่อปฏิบัติหน้าที่ต่างๆตามที่คณะกรรมการมอบหมาย(๙) ปฏิบัติการอื่นตามที่ผู้ว่าราชการกรุงเทพมหานครมอบหมายในการปฏิบัติหน้าที่ตามวรรคหนึ่ง คณะกรรมการจะเชิญบุคคลใดหรือเรียกให้เจ้าหน้าที่ของหน่วยงานที่เกี่ยวข้องมาชี้แจงหรือแสดงความเห็นเพื่อประกอบการพิจารณาก็ได้ข้อ ๑๓ คณะกรรมการต้องจัดให้มีการประเมินผลการปฏิบัติงานของคณะกรรมการเองอย่างน้อยปีละสองครั้งแล้วรายงานผลการปฏิบัติงานให้ผู้ว่าราชการกรุงเทพมหานครทราบข้อ ๑๔ เพื่อประโยชน์ในการกำกับดูแลตนเองที่ดี แต่ละหน่วยงานอาจจัดให้มีคณะกรรมการตรวจสอบประเมินผลและพัฒนาประจำหน่วยงานของตนเองก็ได้การแต่งตั้ง อำนาจหน้าที่ องค์ประกอบ และคุณสมบัติของคณะกรรมการตามวรรคหนึ่งให้เป็นไปตามที่คณะกรรมการกำหนดข้อ ๑๕ ในระหว่างที่ยังมิได้มีการแต่งตั้งกรรมการผู้ทรงคุณวุฒิตามข้อ๕ (๙) ให้คณะกรรมการประกอบด้วยกรรมการเท่าที่มีอยู่ข้อ ๑๖ ในระหว่างที่ยังไม่มีผู้ดำรงตำแหน่งผู้อำนวยการกองพัฒนาระบบบริหารให้รองปลัดกรุงเทพมหานครที่ปลัดกรุงเทพมหานครมอบหมาย ทำหน้าที่เลขานุการของคณะกรรมการตามระเบียบนี้ข้อ ๑๗ ให้ปลัดกรุงเทพมหานครรักษาการตามระเบียบนี้ประกาศณ วันที่ ๑๕ พฤศจิกายน พ.ศ. ๒๕๔๘อภิรักษ์โกษะโยธินผู้ว่าราชการกรุงเทพมหานครชัชสรัญ/ผู้จัดทำ๑๔กุมภาพันธ์ ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๒๑ ง/หน้า ๑๑/๙ กุมภาพันธ์ ๒๕๔๙